## Uredba o privremenom osiguranju sredstava za plaće i materijalne troškove pojedinih državnih tijela

### NN 11/1994 (17.2.1994.), Uredba o privremenom osiguranju sredstava za plaće i materijalne troškove pojedinih državnih tijela

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz. djekruga Zastupničkog doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 16. veljače 1994. donijela

## UREDBU

### O PRIVREMENOM OSIGURANJU SREDSTAVA ZA PLAĆE I MATERIJALNE TROŠKOVE POJEDINIH DRŽAVNIH TIJELA

Članak 1.

Ovom se Uredbom utvrđuju uvjeti za privremeno osiguranje sredstava za
plaće i materijalne troškove javnih pravobranitelja, sudaca za prekršaje
i službenika i namještenika tih tijela za razdoblje od 1. siječnja do 31.
ožujka 1994. godine.

Članak 2.

Sredstva za plaće dužnosnika u javnim pravobraniteljstvima i sucima
za prekršaje osigurat će se u državnom proračunu po sljedećim privremenim
koeficijentima: 1. javni pravobranitelj 4,7 2. javni pravobranitelj Grada
Zagreba 5,0 3. zamjenik javnog pravobranitelja 4,4 4. predsjednik sudaca
za prekršaje 4,6 5. predsjednik sudaca za prekršaje u Gradu Zagrebu 5,0
6. sudac za prekršaje 4,2 Koeficijent iz stavka 1. ovoga članka uvećava
se za 0,2: - zamjeniku javnog pravobranitelja određenom rasporedom poslova
u pravobraniteljstvu s više od pet zamjenika, - voditelju odjela u javnom
pravobraniteljstvu, - zamjeniku predsjednika sudaca za prekršaje s više
od pet sudaca, - predsjedniku odjela kod sudaca za prekršaje. Odjeli se
ustanovljuju u tijelima u kojima najmanje tri zamjenika rješava predmete
iz istog pravnog područja ili discipline, odnosno pet sudaca sudi u predmetima
iz istog pravnog područja ili iste vrste prekršaja. Mjesečna plaća dužnosnika
utvrđuje se množenjem odgovarajućeg koeficijenta s osnovicom koju objavljuje
Vlada Republike Hrvatske sukladno članku 7. stavku 2. Zakona o pravima
zastupnika u Saboru Republike Hrvatske ("Narodne novine", broj
76/92 - pročišćeni tekst), Iznos plaće utvrđen primjenom odredbe stavka
3. ovoga članka uvećava se za 0,5% za svaku navršenu godinu dana, a najviše
do 20%. Rješenje o plaći izdat će Ministarstvo pravosuđa.

Članak 3.

Sredstva za plaće službenika i namještenika koji obavljaju poslove za
ta tijela ili rade u tijelima iz članka 1. ove Uredbe osiguravaju se sukladno
odredbama Odluke o koeficijentima za utvrđivanje plaća djelatnika zaposlenih
u organima i tijelima kojima se sredstva za rad osiguravaju u državnom
proračunu ("Narodne novine", br. 52/93, 5/94 i 6/94 ).

Članak 4.

Sredstva za materijalne troškove dužnosnika, službenika i namještenika
iz članaka 2. i 3. ove Uredbe osiguravaju se u državnom proračunu sukladno
propisima koji vrijede za tijela državne uprave.

Članak 5.

Službenike i namještenike koji obavljaju poslove za javna pravobraniteljstva
ili za suce za prekršaje, u slučaju kad nemaju posebnu radnu zajednicu,
preuzet će odgovarajući ured župana i rasporediti na rad na iste poslove
i radne zadaće koje su i do sada obavljali.

Članak 6.

Javna pravobraniteljstva i suci za prekršaje dostavit će Ministarstvu
pravosuđa zahtjev za doznaku sredstava za plaće i materijalne troškove
za mjesec siječanj. U zahtjevu se poimence navode dužnosnici i djelatnici,
koeficijenti koji su im određeni, propisi na temelju kojih im je vršena
isplata, radni staž koji imaju na dan 31. siječnja 1994. godine i sredstva
za materijalne troškove.

Članak 7.

Stupanjem na snagu ove Uredbe prestaju se primjenjivati članci 68. i
70. Zakona o javnom pravobraniteljstvu ("Narodne novine", br.
17/77, 17/86, 19/90, 41/90 i 83/92) i članci 176. i 178. Zakona o prekršajima
("Narodne novine", br. 2/73, 21/74, 9/80, 25/84, 52/87, 27/88,
43/89, 8/90, 41/90, 59/90 i 91/92).

Članak 8.

Ova Uredba stupa na snagu danom objave u "Narodnim novinama".

Klasa:120-02/94-01/03

Urbroj : 5030109-94-8

Zagreb, 16. veljače 1994.

Predsjednik

**Nikica Valentić, v. r.**

Uredba, NN 11/1994-211